
                                                     Z A P I S N I K


s  14. sjednice Vijeća mjesnog odbora Gornje Vrapče, održane 09.lipnja 2022.  u prostorijama   MO Gornje Vrapče s početkom u 19,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola, Tanja Djaković i Karlo Mandarić. 

NENAZOČNI ČLANOVI VIJEĆA: Vinko Lalek i Ivan Lalić.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun

Predsjednik konstatira  da je na sjednici vijeća  nazočno 5 od ukupno 7  članova, što znači da Vijeće može pravovaljano  donositi odluke te otvara  14. sjednicu Vijeća mjesnog odbora s predloženim dnevnim redom:


 DNEVNI RED:

1.  Prijedlog zaključka o preimenovanju autobusnih stajališta na području Mjesnog odbora Gornje Vrapče.
2.  Dopisi i odgovori gradskih ureda.
3.  Informacija s koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora.
4.  Zaključci na temelju zahtjeva građana.
5.  Razno                  

 
Po jednoglasnom prihvaćanju Dnevnog reda, predsjednik daje zapisnik 13. sjednice na usvajanje. Zapisnik 13. sjednice mjesnog odbora jednoglasno je usvojen  te se pristupilo  diskusiji redom po točkama.


ODLUKE

Točka 1.

Predsjednik upoznaje vijećnike s prijedlogom promjena naziva autobusnih stanica na teritoriju mjesnog odbora. Nakon kraće rasprave vijeće donosi: 
ZAKLJUČAK

Jednoglasno se prihvaća predloženi prijedlog promjena autobusnih stanica starog naziva Trdice 52, 56,  u novi bez brojeva  - Trdice.


Točka 2.

Predsjednik izvješćuje vijećnike o izvršenju zahtjeva postavljanja prometnih ogledala traženih od strane građana upućenih zagrebačkim cestama.

Točka 3.

Predsjednik izvješćuje vijećnike o održanoj koordinaciji predsjednika Vijeća Gradske četvrti, potpredsjednika vijeća i predsjednika vijeća Mjesnog odbora te priloženom zapisniku s iste. 
Vijećnici nisu imali pitanja na dostavljeni zapisnik.

Točka 4. 

Predsjednik izvješćuje vijećnike o odgovoru ZET_a, nezadovoljnim građankama I.G. i I.M. o razlozima promjene voznog reda autobusne linije 151(Kustošija – Trdice - Trg S.Severa).

Točka 4.1.

Vijeću mjesnog odbora obratio se građanin B.B. s slijedećim upitima:
· o potrebi postavljanja bankomata u Gornjem Vrapču. 
· o učestalosti uspornika prometa u Vrapčanskoj ulici.
· o razlozima izmjene autobusnog stajališta kod ulice Margalići.

Raspravljajući po gore navedenim pitanjima vijeće donosi sljedeći:

ZAKLJUČAK

· vijeće mjesnog odbora upoznato je da je kod trgovine „Konzum“ bio instaliran bankomat Zagrebačke banke koji je uslijed nekoliko provala uklonjen. Pokušaji kao i nova mjesta za postavljanjem novih bankomata na teritoriju mjesnog odbora pokazali su da banke nisu zainteresirane za postavljanjem istih.
· postavljenje uspornika prometa na Vrapčanskoj ulici, mjesni odbor imao je upit samo kod kbr. 172, i taj nije dobio suglasnost građana. Nadalje mjesni odbor zatražio je uspornike prometa iznad OŠ Gornje Vrapče, zbog obijesnih noćnih vožnji automobilima. Za postavljanje ostalih uspornika prometa mjesni odbor nije imao utjecaj.
· razlozi promjena mjesta autobusne stanice kod ulice Margalići članovima vijeća mjesnog odbora nisu poznati. 

Točka 4.2.

Predsjednik izvješćuje vijećnike s odgovorom Gradskog ureda za prostorno uređenje, izgradnju grada, graditeljstvo, komunalne poslove i promet: KLASA:363-04/14-01/kn, UR.BROJ:251-13-81/315-14-2, od 24.11.2014.građaninu J.H. 

Točka 4.3.

Zahtjevom za legalizacijom ilegalnih  priključaka kanalizacije koja je otkrivena  začepljenjem cijevi u ulici Podlugašćak te hitnom intervencijom mjesnog odbora kod nadležnih institucija a koju je uputila je grupa građana vijeće donosi:

ZAKLJUČAK

Zadužuje se predsjednik A. Vučenik da uputi građane u sve potrebne radnje kako bi što brže mogli legalizirati kanalizacijske cijevi do svojih stambenih objekata.

Točka 4.4.

Za sanacijom  ulice Vizane obratila se građanka B.J. koja moli da se vozilima omogući prilaz njihovim kućama. Vijeće donosi:

ZAKLJUČAK

Vijeće je već nekoliko godina upoznato s problematikom građana u navedenoj ulici,  te je u suradnji s nadležnima u GČ Podsused-Vrapče, učinilo nekoliko privremenih rješenja kako bi se barem malo riješila problematika. Također su zahtjevi za sanacijom, redovito unatrag nekoliko godina uvrštavani u program malih komunalnih akcija,  no do danas ni to nije urodilo plodom. Vijeće podupire zahtjev građana za trajnim rješenjem problema a to je da se ulica uredi po svim potrebnim standardima kako bi se moglo prići vlastitim parcelama.

Točka 5.

Predsjednik izvješćuje vijećnika K.M. da još nije dobio odgovor na upit o provjeri vlasništva na prethodno dostavljenim katastarskim česticama.

Točka 5.1.

[bookmark: _GoBack]Predsjednik predlaže hitnu rekonstrukciju mosta na Vrapčanskoj ulici 177,  koja je zapela zbog loše komunikacije između vlasnika zemljišta K.H. i MO. Odgovori na pitanja K.H. od strane službene osobe grada Zagreba dostavljeno je preporučenom poštom te unatoč nekoliko telefonskih poziva nije bilo moguće s K. H. stupiti u kontakt. Stoga predlaže da GČ Podsused – Vrapče, uputi požurnicu stručnim službama Grada Zagreba,  da se pronađu druga rješenja kako bi se most mogao što prije sanirati i spriječiti moguće nesreće. 
Vijećnici su jednoglasno prihvatili prijedlog.


Sjednica je završila u 20 sati i 30 minuta.





Predsjednik
Vijeća Mjesnog odbora
   Anđelko Vučenik v.r.





















